Á síðasta ári opnaði til dæmis stærsta hótel landsins , Fosshótel í Þórunnartúni en þar eru 320 herbergi . Fleiri stórar hótelbyggingar eru áætlaðar . Nýting hótelherbergja er mun meiri en gistirýma á gistingavefjum á borð við Airbnb sem eru jafnvel í útlegu aðeins fáeina daga á ári . Tekjutap Reykjavíkurborgar vegna þessa hleypur á um 600 milljónum króna því samkvæmt lögum þarf að greiða áttföld fasteignagjöld af heimagistingum . Ragnheiður Elín Árnadóttir , iðnaðar - og viðskiptaráðherra , hefur áður lagt fram frumvarp um breytingar á lögum sem varða gistiþjónustur á borð við þá sem veitt er á Airbnb.com . Það frumvarp náði ekki fram að ganga en þar var lagt til að heimagistingar yrðu flokkaðar öðruvísi og leyfisveitingar einfaldaðar svo fólk geti leigt eignir sínar í allt að átta vikur án þess að afla viðurkenningar frá stjórnvöldum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .